Nu tester Tesla selvkørende biler på europæiske veje

Tesla har for alvor sat gang i spekulationerne om en europæisk lancering af deres selvkørende teknologi. I en ny video, som bilproducenten selv har delt, ses en Tesla Model 3 suse ubesværet gennem Amsterdams gader – helt uden førerens indgriben.

Ifølge Tesla sker testkørslerne “i afventning af myndighedsgodkendelse”, hvilket tyder på, at en officiel udrulning af Teslas FSD-software (Full Self-Driving) i Europa kan være tættere på end nogensinde.

Videoen viser bilen, der glider gennem bytrafikken, manøvrerer elegant mellem sporvogne, cyklister og fodgængere – en disciplin, som ellers har vist sig udfordrende for mange aktører på området.

FSD Supervised in Europe, pending regulatory approval pic.twitter.com/PYkcATjSUN
— Tesla Europe, Middle East & Africa (@teslaeurope) April 5, 2025

Rygterne om Teslas europæiske gennembrud begyndte at florere for et par uger siden. Ifølge disse har Tesla udnyttet en særlig undtagelse i lovgivningen, som gør det muligt at teste ny teknologi under bestemte rammer. Det har angiveligt åbnet en smutvej for FSD-programmet, der længe har været begrænset til USA, Canada, Mexico og Puerto Rico.

Hvis alt går som forventet, kan hollænderne blive de første i Europa til at opleve den selvkørende teknologi i praksis allerede i løbet af maj eller juni. Resten af EU ser ud til at følge efter senere på året.

Nu tester Tesla selvkørende biler på europæiske veje